"התיקונים" 42: ב"ידיעות אחרונות" מקצרים את החיים, בנענע מחיים את לנון, ב"הארץ" שומרים מקום לביקורת, ועוד סרחים עודפים מהעיתונות העברית
  אמנים בינלאומיים בישראל לקראת ההופעה של אלטון גון בישראל, בנענע10 מהרהרים למה כדאי לחכות לגון לנון.  איצטדיון בלומפילד נמצא ביפו. איצטדיון רמת-גן נמצא ברמת-גן. באיזה מהם, עכבר העיר אונליין, יופיע קרלוס סנטנה?  תקרית דיפלומטית בימים שכאלה יש להיזהר בכבודם של עמים אחרים. לדוגמה: לא לבלבל את דגל ירדן עם דגל המרד הערבי, שאמנם מתנוסס בעקבה, וצבעיו אמנם דומים, אבל סדר הפסים בו שונה ואין בו כוכב, לידיעת אתר "כלכליסט", 17.1.10. (דרך עידו ליבן)  הקצר שבחודשים פברואר הוא חודש קצר: יש בו 24 ימים בלבד (mynet, 18.1.10).  הקרוסתיכון ב"טיים אאוט" תל-אביב (14.1.10) השוו בין התיכונים האמנותיים תלמה ילין ועירוני א, אולם הפכו את סדר הכותרות כך שעירוני א’ קיבל את התיאור של תלמה ילין ולהפך.  העיקר שאייתו את השם שלי נכון כתב "גלובס" עירן פאר זכה לשיבוש מקסים והפך ל"עיר פאר" ("גלובס", 12.1.10).  ערך המרה כמה יוצא 440 מיליון לירות שטרלינג בלירות שטרלינג? ("חדשות מחלקה ראשונה", 10.1.10).  הוראות עריכה בכתבה ב"הארץ" (11.1.10) על להקת אנטיביוטיקה נשמרה תיבה לביקורת, אבל כותרתה לא עודכנה לפני הירידה לדפוס.  ובאתר "הארץ" (20.1.10) השאיר מישהו הוראה להוסיף קישור בכתבה, אבל לא השאיר הוראה להסיר את ההוראה.  שפה עממית לארגון שעוסק בהסברה ישראלית למדיה הבינלאומית דרוש מתמחה שדובר אנגלית עממית, לפי המודעה ב-Velvet Underground.  מכונת הזמן תעשיות (בע"מ)  לפי האתר "עכבר עולם", נפוליאון הורה על בניית שער הניצחון ב-1909, 88 שנים אחרי מותו, ובנייתו הושלמה ב-1836, 73 שנה לפני שהוזמן על-ידי השליט המנוח.  יש לכם פחות מעשר שעות לחיות. אל תבזבזו אותן על "האח הגדול" ב"ידיעות אחרונות" (13.1.10) דווח שמחקר חדש קובע כי "כל שעת צפייה יומית בטלוויזיה מורידה את תוחלת החיים של הצופה ב-11%". הבלוגרית michaly תוהה: "האם הירידה ב-11% היא מתוך תוחלת חיים קבועה ונתונה, כלומר אחרי תשע שעות וכמה דקות הצופה פשוט ימות, או שמדובר בירידה של 11% מתוחלת החיים שמשתנה בכל פעם בהתאם לזמן הצפייה ביום הקודם, ואז, כמו בפרדוקס של זנון, צופי הטלוויזיה לא ימותו לעולם?".  בתפוצות בחידון באתר ה"ניו-יורק טיימס" נטען שהסנטור צרלס סאמנר הותקף על-ידי סנטור אחר, כשלמעשה התוקף היה חבר בית-הנבחרים ולא הסנאט. (דרך יוסי גורביץ)  תודה לסייענים עידו ליבן, אסף רזון, ענת סטולרסקי, עופר ב., אורן פרסיקו, נעה ידלין, Ronit Patlajan, יוסי גורביץ, michaly, נדב מנוחין, עמית קלינג, רועי רוטמן ומתי מישל; תמונות דגלים: ויקיפדיה; דיוקן נפולאון: זאק-לואי דויד. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.